Document ID: 32006R0263

KOMISIJAS REGULA (EK) Nr. 263/2006
(2006. gada 15. februāris),
ar ko groza Regulas (EK) Nr. 796/2004 un (EK) Nr. 1973/2004 attiecībā uz riekstiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 145. panta c), l) un m) punktu,
tā kā:
(1)
Ar Regulu (EK) Nr. 1782/2003 izveidoja atbalsta shēmas par riekstiem, lai novērstu riekstu ražošanas iespējamu izzušanu tradicionālajos apgabalos un līdz ar to negatīvu ietekmi uz vides, lauku, sociālajiem un ekonomiskajiem aspektiem.
(2)
Regulā (EK) Nr. 1782/2003 ir paredzēti tādi nosacījumi tiesībām uz platībatkarīgo maksājumu par riekstiem, kas saistīti ar obligāto koku blīvumu un zemes gabala minimālo izmēru.
(3)
Lai vienkāršotu platībatkarīgā maksājuma shēmas par riekstiem pārvaldību, vienlaikus ņemot vērā ar Regulu (EK) Nr. 1782/2003 noteiktos maksājumu piešķiršanas nosacījumus, un lai sasniegtu minētajā regulā norādītos mērķus, ir jāgroza nosacījumi par lauksaimniecībā izmantojamās zemes gabalu identifikāciju un par iesniegto atbalsta pieteikumu saturu, kas noteikti Komisijas 2004. gada 21. aprīļa Regulā (EK) Nr. 796/2004, ar ko paredz sīki izstrādātus noteikumus, lai ieviestu savstarpēju atbilstību, modulāciju un integrēto administrēšanas un kontroles sistēmu, kura paredzēta Padomes Regulā (EK) Nr. 1782/2003, ar ko ievieš kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (2). Ir arī jāpielāgo noteikumi Komisijas 2004. gada 29. oktobra Regulā (EK) Nr. 1973/2004, ar kuru nosaka sīki izstrādātus noteikumus Padomes Regulas (EK) Nr. 1782/2003 piemērošanai attiecībā uz šīs Regulas IV un IV a) sadaļā minētajām atbalsta shēmām un atmatā atstātas zemes izmantošanu izejvielu ražošanai (3), attiecībā uz nosacījumiem par platībatkarīgajiem maksājumiem par riekstiem.
(4)
Lai pielāgotu kontroles sistēmu tās standarta kontroles līmenim, ko piemēro platībatkarīgā maksājuma shēmām, ir jāgroza Regulā (EK) Nr. 796/2004 paredzētie nosacījumi.
(5)
Attiecīgi ir jāgroza Regulas (EK) Nr. 796/2004 un (EK) Nr. 1973/2004.
(6)
Šajā regulā noteiktie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 796/2004 groza šādi.
1)
Regulas 6. pantā svītro 3. punktu.
2)
Regulas 13. panta 5. punktu aizstāj ar šo:
“5. Ja iesniegts platībatkarīgā maksājuma atbalsta pieteikums, kas paredzēts Regulas (EK) Nr. 1782/2003 IV sadaļas 4. nodaļā, vienotajā pieteikumā jānorāda riekstu koku skaits, kas sadalīti pa sugām.”
3)
Regulas 26. panta 1. punkta otrajā daļā d) apakšpunktu aizstāj ar šo:
“d)
5 % no lauksaimnieku kopskaita, kas iesniedz atbalsta pieteikumu attiecībā uz riekstiem saskaņā ar Regulas (EK) Nr. 1782/2003 IV sadaļas 4. nodaļu.”
2. pants
Regulas (EK) Nr. 1973/2004 15. pantu aizstāj ar šo:
“15. pants
Kopienas atbalsta maksājuma nosacījumi
1. Regulas (EK) Nr. 1782/2003 83. pantā paredzēto platībatkarīgo maksājumu var saņemt tikai par tiem lauksaimniecībā izmantojamās zemes gabaliem, kas apstādīti ar riekstu kokiem un atbilst kritērijiem, kas uzskaitīti šā panta 2. un 3. punktā, līdz datumam, kas noteikts saskaņā ar Regulas (EK) Nr. 796/2004 11. panta 2. punktu.
Ja zemes gabals ir apstādīts ar dažādu sugu riekstu kokiem un atbalstu diferencē pēc koku sugas, tiesības saņemt atbalstu piešķir tad, ja vismaz vienai riekstu koku sugai ir ievērots šā panta 3. punktā noteiktais minimālais koku skaits uz hektāru.
2. Lai saņemtu Regulas (EK) Nr. 1782/2003 83. pantā paredzēto platībatkarīgo maksājumu, zemes gabala minimālais izmērs ir 0,10 hektāri. Tomēr dalībvalstis var noteikt lielāku minimālo zemes gabala izmēru saskaņā ar objektīviem kritērijiem, kuros ņemtas vērā attiecīgo platību īpašības.
3. Riekstu koku skaits uz vienu hektāru nevar būt mazāks kā:
i)
125 attiecībā uz lazdām,
ii)
50 attiecībā uz mandeļkokiem,
iii)
50 attiecībā uz valriekstu kokiem,
iv)
50 attiecībā uz pistācijas kokiem,
v)
30 attiecībā uz ceratonijām.
Tomēr dalībvalstis var noteikt lielāku minimālo koku blīvumu saskaņā ar objektīviem kritērijiem, kuros ņemtas vērā attiecīgās produkcijas īpašības.
4. Gadījumos, kas minēti 1. punkta otrajā daļā, piešķiramā atbalsta apjoms ir tāds apjoms, kas atbilst sugai, kuras atbilstības kritēriji ir izpildīti un uz kuru attiecas vislielākā summa.”
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro atbalsta pieteikumiem, kas iesniegti par 2006. gadu un turpmākajiem gadiem.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 15. februārī

Labels: 17
5
6